[{"text_idx": "#000003", "text": "Erik Gamzejev: \"halvad analu\u0308u\u0308tilised leiud\" valimistel"}, {"text_idx": "#000004", "text": "Kohalikel valimistel aitab ebaausal teel saadud ha\u0308a\u0308lte mo\u0303ju pisendada vaid suurem valijate aktiivsus, leiab Erik Gamzejev Vikerraadio pa\u0308evakommentaaris."}, {"text_idx": "#000005", "text": "Va\u0308ljend \"halb analu\u0308u\u0308tiline leid\" on tulnud kasutusele seoses sportlastega, kelle proovid viitavad dopingu kasutamisele, aga selle tarvitamine ei ole otseselt ja kohe kinnitust leidnud. Samasugust fraasi oleks asjakohane kasutada ka valimistulemuste puhul, kui tekib kahtlus, et need pole saavutatud ausal teel."}, {"text_idx": "#000006", "text": "Kohalikel valimistel tuleb u\u0308htelugu ette, et osad va\u0308hetuntud kandidaadid saavad erilist reklaami tegemata kohalikus poliitikas aastaid aktiivselt osalenud konkurentidest ko\u0303vasti rohkem ha\u0308a\u0308li."}, {"text_idx": "#000007", "text": "Vo\u0303i kogub ootamatult priske ha\u0308a\u0308ltesaagi mo\u0303ni munitsipaalasutuse juht, kes pole kohaliku elu korraldamisel millegi erilisega silma paistnud. Vo\u0303i teeb valimistest valimisteni korraliku tulemuse selline kohalik poliitik, kes on varasemalt volikogu istungitelt sageli puudunud, pole teinud u\u0308htegi ettepanekut ega so\u0303nagi vo\u0303tnud. Aga kui tulevad valimised, on korralik ha\u0308a\u0308ltenoos tal ja\u0308lle ka\u0308es."}, {"text_idx": "#000008", "text": "\"Need on selgelt ostetud ha\u0308a\u0308led!\" u\u0308tlevad selle peale sageli kibestunult tagasihoidlikuma tulemuse saanud kandideerijad, kes on aastaid palehigis pu\u0308u\u0308dnud kohalikku elu edasi viia ning kulutanud aega, na\u0308rve ja raha oma ideede tutvustamiseks valimiskampaanias. Nad teavad, kui raske on ha\u0308a\u0308lte na\u0308ol saada valijalt ka\u0308tte teenitud palka."}, {"text_idx": "#000010", "text": "Asi pole selles, et valimistel ei vo\u0303iks olla u\u0308llatusi. Kandidaatidel on ka oma X-faktor, osale hakkavad ha\u0308a\u0308led ku\u0308lge, teistele mitte. Ent kui selliseid ebaloogilisi \"u\u0308llatusi\" on palju, siis ei ko\u0303nele need pigem mitte juhusest, vaid sihipa\u0308rase mustri \"punumisest\", kuidas valimistulemusi ebaausate vo\u0303tetega mo\u0303jutada."}, {"text_idx": "#000011", "text": "Politsei on varasemate aastate kogemuse po\u0303hjal vo\u0303tnud neil valimistel erilise luubi alla neli Ida-Virumaa omavalitsust: Narva, Kohtla-Ja\u0308rve, Jo\u0303hvi ja Sillama\u0308e. Selle uudise peale ma\u0308rkis u\u0308ks Po\u0303hjaranniku lugeja tabavalt, et vanasti manitses politsei ikka to\u0308o\u0308po\u0303lgureid ja joodikuid, aga nu\u0308u\u0308d poliitikuid. Iseasi, kas ainult manitsused mo\u0303juvad."}, {"text_idx": "#000012", "text": "Peaaegu ko\u0303ikidel eelnevatel kohalikel valimistel on ajakirjanikud paljastanud konkreetseid na\u0308iteid, kuidas ha\u0308a\u0308lte ostmine ka\u0308ib. U\u0308ksikutel juhtudel on politseigi menetlust alustanud."}, {"text_idx": "#000013", "text": "Mo\u0303ned tegelased, kes na\u0308iteks neli aastat tagasi viie vo\u0303i ku\u0308mne euro eest ha\u0308a\u0308li ostsid, on saanud ka trahvi. Karistada on saanud u\u0308ldjuhul selle ahela viimased lu\u0308lid, aga mitte nende skeemide korraldajad. Ammugi mitte need, kes sellest pettusest valimistel otsest kasu saavad."}, {"text_idx": "#000014", "text": "Na\u0308ib, et menetlusse jo\u0303udnud juhtumid on vaid ja\u0308a\u0308ma\u0308e tipp. Praegu pole vaheleja\u0308a\u0308mise to\u0303ena\u0308osus kuigi suur, karistused on su\u0308mboolsed. Vo\u0303ita on pigem rohkem, kui kaotada. Tulemusi ei tu\u0308histata ja medalit kaelast ei vo\u0303eta."}, {"text_idx": "#000015", "text": "Omaette lugu on valijate mo\u0303jutamisega nii-o\u0308elda hallil alal. Ere na\u0308ide ta\u0308navusest su\u0308gisest on, kuidas u\u0308he Narva kooli direktor saatis o\u0303pilastega vanematele kirja, andes selles mo\u0303ista, et kui nad valimistel tema poolt ei ha\u0308a\u0308leta, siis ei pruugi koolil, kus nende lapsed o\u0303pivad, edaspidi ha\u0308sti minna."}, {"text_idx": "#000016", "text": "\"Elanikud on tugevas so\u0303ltuvuses nende asutuste juhtidest ja neilt ha\u0308a\u0308lte va\u0308ljavo\u0303lumine ei no\u0303ua suurt pingutust.\""}, {"text_idx": "#000017", "text": "Tugev vo\u0303itlus ka\u0308ib mitmel pool ka selle nimel, et saada oma kandidaatide nimekirja sotsiaalmajade, u\u0308hiselamute ja hooldekodude juhid. Sealsed elanikud on tugevas so\u0303ltuvuses nende asutuste juhtidest ja neilt ha\u0308a\u0308lte va\u0308ljavo\u0303lumine ei no\u0303ua suurt pingutust ega oma programmi po\u0303hjalikku tutvustamist. Pigem on see vormistamise ku\u0308simus."}, {"text_idx": "#000018", "text": "Suure to\u0308o\u0308puudusega omavalitsustes on munitsipaalasutuste juhtide kohad u\u0308hed parema palgaga ametikohad. Vo\u0303imulolijad jagavad neid ametikohti inimestele, kelle u\u0308ks kirjutamata u\u0308lesanne on tuua neile, kes ta ametisse panid, valimistel kindel ports ha\u0308a\u0308li. Kuidas seda korraldada, on igau\u0308he enda looming."}, {"text_idx": "#000019", "text": "Selline su\u0308steem on vo\u0303imaldanud na\u0308iteks Narvas ja Kohtla-Ja\u0308rvel juba paarku\u0308mmend aastat vo\u0303imul pu\u0308sida suuresti u\u0308hel seltskonnal. Mo\u0303lemas linnas moodustavad Keskerakonna pikast kandidaatide nimekirjast umbes kolmveerandi linnaeelarvest so\u0303ltuvad inimesed. Neist paljudele on valimised suuresti oma to\u0308o\u0308koha kaitselahing."}, {"text_idx": "#000020", "text": "Politsei vo\u0303iks valimistel toimuval po\u0303hjalikumalt silma peal hoida ja teha eelnevalt ka rohkem analu\u0308u\u0308tilist to\u0308o\u0308d, et to\u0303ena\u0308olised valeturaka ma\u0308ngijad va\u0308hemalt tunneksid, et vaheleja\u0308a\u0308mise to\u0303ena\u0308osus on suurem kui varem. Vo\u0303iks saata kasvo\u0303i maksuameti eeskujul kirju, mis annavad mo\u0303ista, et nad on oma ka\u0308itumismustriga nende radaril."}, {"text_idx": "#000021", "text": "Politseipatrull ei saa kindlustada ausaid valimisi ei jaoskondade la\u0308hedal ega e-ha\u0308a\u0308letusel. Kui on valijaid, kes on no\u0303us oma ha\u0308a\u0308lt viie vo\u0303i ku\u0308mne euro eest mu\u0308u\u0308ma, siis leidub ka selle vo\u0303imaluse kasutajaid. Tasava\u0308gise konkurentsiga omavalitsuses vo\u0303ivad ebaausad vo\u0303i manipuleeritud ha\u0308a\u0308led saada ma\u0308a\u0308ravaks, kes ja\u0308rgnevaks neljaks aastaks vo\u0303imule pa\u0308a\u0308seb."}, {"text_idx": "#000022", "text": "Valijad, kes tahavad, et volikogus oleksid kohaliku elu ka\u0308eka\u0308igu eest hoolitsevad saadikud, kes on selle koha ausalt va\u0308lja teeninud, mitte seda sahkerdades saanud, saavad teha u\u0308ht olulist asja: minna valima!"}, {"text_idx": "#000023", "text": "Mida suurem on valimistest osavo\u0303tt, seda tu\u0308hisemaks muutub ebaausal teel saadud ha\u0308a\u0308lte osakaal ja mo\u0303ju. Aga kui na\u0308iteks Kohtla-Ja\u0308rvel on valimisaktiivsus taas nagu neli aastat tagasi vaid 40 ja Narvas 44 protsenti, siis mo\u0303jutavad ebaausal teel saadud ha\u0308a\u0308led valimistulemust tugevasti."}, {"text_idx": "#000025", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000026", "text": "Kohtla-Ja\u0308rvel on uus vo\u0303im kokku leppinud koalitsioonileppe po\u0303hipunktid"}, {"text_idx": "#000027", "text": "Kohtla-Ja\u0308rve volikogu pu\u0308u\u0308ab paika saada linnavalitsust"}, {"text_idx": "#000028", "text": "Kohtla-Ja\u0308rvel kaotas Keskerakond kolmandiku volikogu kohtadest"}, {"text_idx": "#000029", "text": "Ku\u0308lli Taro: valimised on ainult sisseastumiseksam"}, {"text_idx": "#000030", "text": "Erik Mikkus: toetagem neil valimistel noori"}, {"text_idx": "#000031", "text": "Politseil on valimispettuste avastamiseks pool Ida-Virust erija\u0308lgimise all"}, {"text_idx": "#000032", "text": "Kaarel Tarand: meie lo\u0303unamaine omavalitsus"}, {"text_idx": "#000034", "text": "Rein Sikk: a\u0308ra kiusa saadikukandidaati, pigem kiida teda"}, {"text_idx": "#000035", "text": "Mari-Liis Jakobson: kas valimisaktiivsus ja\u0308tkab langustrendi?"}, {"text_idx": "#000036", "text": "Raivo Juurak: mida nad meile lubavad?"}, {"text_idx": "#000038", "text": "Sigrid Peterson: kasu on valimisdebatist, mitte pannkoogist ja pastakast"}, {"text_idx": "#000040", "text": "Erik Gamzejev: kandideerijad peaksid pakkuma lahendusi, mitte selfisid"}, {"text_idx": "#000041", "text": "Martin Raude: ka\u0308rbime lisaks riigile ka riigikogu"}, {"text_idx": "#000042", "text": "Rein Sikk: kultuuri ha\u0308vitamist ei tohiks rahumeeli pealt vaadata"}, {"text_idx": "#000043", "text": "Avo-Rein Tereping: kas ajal on jo\u0303nks sees?"}, {"text_idx": "#000044", "text": "Harri Tiido: kuidas olla liberaal"}, {"text_idx": "#000045", "text": "Kristian Jaani: riigikaitseo\u0303petus olgu laiapindne"}, {"text_idx": "#000047", "text": "Alar Karis: vaid eesti kirjanduse kaudu su\u0308nnib eesti vaim ja mo\u0303te"}, {"text_idx": "#000048", "text": "Kristiina Alliksaar: kuidas eit tualetis vett to\u0303mbas..."}, {"text_idx": "#000049", "text": "Riigikaitselised piirangud takistavad Ida-Viru omavalitsustel pa\u0308ikesejaamade rajamist"}, {"text_idx": "#000050", "text": "ERR USA-s: poliitikud otsivad riigivo\u0303la u\u0308lempiiri to\u0303stmise kokkulepet"}, {"text_idx": "#000054", "text": "Haapsalus alustas tegevust HO\u0303FF-i filmiklubi"}, {"text_idx": "#000055", "text": "Ida-Virumaa suuremate pa\u0308ikesejaamade rajamine vajab kaitseministeeriumi luba"}, {"text_idx": "#000057", "text": "Elar Vahter: \"Ohtlik meetod\" ra\u0308a\u0308gib inimeseks ja\u0308a\u0308mise oskusest"}, {"text_idx": "#000058", "text": "Ryanair sulgeb Tallinnast veel seitse lennuliini"}, {"text_idx": "#000059", "text": "Sla\u0308mmiturniiri vo\u0303istlusdirektor: Djokovic ma\u0308ngis kolme cm suuruse rebendiga"}, {"text_idx": "#000061", "text": "HO\u0303FF-i filmiklubil on lisaks z\u030canrikino levitamisele ka hariduslik eesma\u0308rk"}, {"text_idx": "#000062", "text": "Ukraina po\u0303genikke pole veel Soome edasi suunatud"}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]